ຂປລ.ຕາມຂ່າວ ຕ່າງປະເທດ,ຈີນ ແລະ ຍີ່ປຸ່ນ ຈະຮັດແໜ້ນ ຄວາມສຳພັນ ການຮ່ວມມື ແບບທະວີພາຄີ ພາຍຫລັງ ທ່ານ ຫລີເຄີ້ສຽງ, ນາຍົກລັດຖະມົນຕີ ຈີນ ໄດ້ພົບປະກັບຄະນະຜູ້ແທນ ຍີ່ປຸ່ນ ທີ່ມາເຂົ້າຮ່ວມ ກອງປະຊຸມ ປຶກສາຫາລື ລະດັບສູງ ແລະຜູ້ນຳພາກທຸລະກິດ ຈີນ-ຍີ່ປຸ່ນ ທີ່ນະຄອນຫລວງ ປັກກິ່ງ ເມື່ອບໍ່ດົນມານີ້, ໃນໂອກາດ ຄົບຮອບ 40 ປີ ຂອງການລົງນາມ ສົນທິສັນຍາ ສັນຕິພາບ ແລະ ມິດຕະພາບ ຈີນ-ຍີ່ປຸ່ນ ເນື່ອງຈາກ ແນວໂນ້ມ ການພັດທະນາ ຄວາມສຳພັນ ລະຫວ່າງ ຈີນ ແລະ ຍີ່ປຸ່ນ ຂຶ້ນຢູ່ກັບ ຄວາມພະຍາຍາມ ຂອງທັງສອງຝ່າຍ. ຂະນະທີ່ ຈີນ ແລະ ຍີ່ປຸ່ນ ຈະດຳເນີນຕາມ ຫລັກການຕົກລົງ ທາງການເມືອງ ລະຫວ່າງສອງຝ່າຍ ເພື່ອນຳໄປສູ່ ຄວາມສຳພັນ ທະວິພາຄີ ທີ່ໝັ້ນຄົງ ແລະ ການພັດທະນາ ແບບຍືນຍົງ ເພື່ອຜົນປະໂຫຍດ ຂອງທັງສອງປະເທດ ແລະ ນຳໄປສູ່ການ ພັດທະນາ ທາງເສດຖະກິດ ແລະ ການຄ້າໂລກ ຄຽງຄູ່ໄປກັບ ການຮ່ວມມື ຢ່າງຮອບດ້ານ.